
Prome Minister Evelyn Wever-Croes: 


PROME MINISTER A BIAHA PA HULANDA 
PA SIGUI NEGOCIA Y ATENDE REUNION 
DI CONSEHO DI MINISTER DI REINO 
DIABIERNA AWO 

Diaranson mainta, Prome Minister Evelyn Wever-Croes a biaha 
pa Hulanda pa asina atende e reunion di Conseho di Minister 
di Reino diabierna awo. Despues di lunanan di negosacion cu 
Hulanda, Gobierno di Aruba a yega na e punto na unda ta cla 
pa acepta e condicionnan di Hulanda. 


“Pa e motibo aki mi ta biahando pa Hulanda pa atende 
e Conseho di Minister di Reino, diabierna awor dia 13 di 
november caminda cu e topico aki lo ta riba agenda”, Prome 
Minister a duna di conoce. 


Prome Minister a indica cu Gobierno di Aruba ta sigur cu e 
pakete cu tin riba mesa awor ta mas balansia, especialmente 
cu a tene cuenta cu nos autonomia ta miho salbaguardia. 


“Nos ta kere cu e pakete aki lo yuda nos pa Aruba sali for di tur 
e problemanan cu nos a wordo hinca aden door di Covid. Covid 
a dal nos duro pero aworaki cu e areglo aki di financiamento y 
sosten di Hulanda nos por dal pasonan grandi padilanti pa nos 
sali cu un Aruba, economia y autonomia mas fuerte”. 


Durante su buelo pa Hulanda Prome Minister den su pagina di 
Facebook a expresa e siguiente deseo: 


“Na caminda pa Hulanda, via Corsou, pa atende reunion di 
Conseho di Minister di Reino diabierna awor. Nos ta spera cu 
tur cos por keda cla pa diabierna awor. Den nomber di Dios 
nos lo logra!” 

DIP A FIRMA 200 AKTE DI TERENO PA 
CONSTRUCCION POR CONTINUA Y EMPUHA 
ECONOMIA DI ARUBA 








Manera cu a anuncia siman pasa, Prome Minister Evelyn 
Wever-Croes a traspasa autoridad di firmamento di akte di 
tereno for di Minister y pone den man di e departamento mes, 
esta DIP. E prome tarea cu Directie Infrastructuur en Planning 
(DIP) a ricibi ta, pa atende cu e atraso di tereno (500). Di 
awor en adelante, terenonan cu wordo firma ta wordo firma 
na e departamento door di e Director den e caso aki sr. Haime 
Croes y un otro persona a base di principio di ‘cuatro wowo'. 
Di e forma aki ta depolitisa e departamento, agilisa e proceso 
y acelera desaroyo economico. 


DIP a traha un planificacion pa atende cu e cantidad di 500 
aktenan di personanan cla pa construi y/of planta, pa nan ricibi 
esakinan e aña aki. E meta ta pa trata 200 akte cada siman pa 
asina actualisa e peticionnan. 


Director di DIP a splica cu awor cu DIP mes ta encarga cu e 
firmamento di terenonan, e meta ta pa sali for di nan mas lihe 
cu ta posibel, pa construccionnan por tuma luga y personanan 
por realisa nan proyecto. 

Mester tene na cuenta si, cu ta drentando periodo di fin di aña 
y esnan cu ricibi nan carta mester bay banco, notario y atende 


cu contratista. Anteriormente tin custumber cu notarionan ta 
cera di 15 di december y contratistanan tambe ta baha cu 
vacacion. Pues por spera cu pa januari/februari lo bay mira e 
desaroyonan. 


SECTORNAN DI COMUNIDAD CU LO TA BENEFICIA 

Tin diferente sector cu ta beneficia ora cu tin construccion. 
Den e caso aki por ehempel FCCA ya cu mayoria di e aktenan 
firma tin hipoteca pendiente cu FCCA y tabata wardando riba 
DIP. Banda di esaki notarionan tambe lo tin trabou, banconan, 
contratistanan y luganan cu ta bende material di construccion. 
Pues e firmamento di terenonan tin un “spinoff effect” importante 
riba Aruba su economia. 


LISTA DI ESPERA 

Finalisando sr. Croes a splica cu pa e proximo 5 añanan tin un 
necesidad di mas o menos 5000 hende culo mester cas. Abase 
di e proyeccion ey combina cu e capacidad di construccion 
cu tin, DIP ta hiba un maneho pa realisa proyectonan di 
viviendanan cu ta bay halto. Di e forma aki por atende cu e 
demanda pa vivienda teniendo na cuenta e cantidad limita di 
tereno cu tin. 


MINISTER XIOMARA MADURO 


NF 
Minister di Finansa 
Asuntonan Economico y Cultura 


Aruba ta di nos 

биг y hunbo nos 

mester braha pa 
lant'e бек” 





AE 
Rudolfo Valentino Croes 


Conoci mas di 55 aña como e Comico Arubiano 


udolfo Valentino Vale’ 

Croes a пасе у lanta 

den un famia na Pos 

Chikito na Aruba riba 

dialuna 5 di november 

1951, den oranan di 

marduga. Vale tabata 
number 10 di su famia di 12 ruman. 
Vale a pone su famia hari for di 
edad hoben, pasobra el a siña for 
di tempran cu un manera cu por a 
hala atencion entre tanto yiu asina, 
ta sea pa haci cos baldadi of pone 
famia bari. Pero e tempo ey, humor 
no tabata cualifica como talento y 
p'esey den cuminsamento no tabata 
dedica tanto atencion na e talento 
aki di Vale, Vale tabatin mas talento 
ademas di capacidad humorístico. 
E por a canta bon y ta e habilidad 
aki a haya tur atencion. Na aña 1958 
Vale a cuminsa canta den coro na 
Misa Sagrado Curason di Savaneta 
bou direccion di Carmen de Kort. E 
oportunidad aki a amplia cerca Vale 
e inkietud pa presenta dilanti di 
publico cu mas cu djis cantica. Esaki 
a haci cu e mesun aña Vale a hunga 
den obranan di teatro cu escenario 


chikito. Dos aña despues, na 1960, 
Vale a participa den un obra grandi 
cu tabata yama Princes Roselijn en 
de Boze Zigeuners. E hoben Vale 
a ripara na e momento ey cu teatro 
tabata su amor, specialmente pa 
presenta dilanti di publico y mira 
con e por haci e publico aki hari. 
Asina tur aña tabatin cos di haci den 
e mundo di comedia y teatro. 


Vale a cuminsa canta na 1966 
cu Mariachi Perla di Aruba bou 
direccion di Esi Croes. Net el a 
caba scol secundario na Martin 
Luther Kingschool, unda el a haya 
su certificado den Carpinteria 
General. Vale а canta 4 aña pa е 
agrupacion di mariachi. Na 1971 el 
a bay Hulanda pa studia e materia di 
fiberglass y a bolbe Aruba na 1972. 


Despues di su regreso el a cuminsa 
canta mesora cu e banda musical 
Sensacion del Caribe bou direccion 
di Cecil Growell. Vale a canta 5 
aña cu e grupo aki. Sinembargo, 
teatro tambe a sigui yam'e y na 1977 
Vale a actua den e obra magistral 
“Emancipacion di Hende Muher' di 
e artista di Corsou Eligio Melfor. 
E experiencia aki a convence Vale 
cu e por bira un artista riba su 
mes, sin compromiso fiho cu otro 
banda of productor. Asina el a 
amplia su posibilidad pa canta cu 
diferente banda y mariachi y pa 
presenta diferente show den club. 
Su conexion cu musica di mariachi 
semper a keda fuerte y hasta na 
1982 el a presenta y canta hunto 
cu Mariachi Vargas di Tecalidán. 
Vale a biaha den region cu 
diferente banda, unda entre otro 
el a presenta hunto cu e conocido 
Larry Harlow, Tito Cortez, Oscar 
D'León y cu banda manera El 
Gran Combo de Puerto Rico y 
La Dimension Latina. 


Pero e comico Arubiano aki nunca a 
limita su mes. El a traha hasta como 
modelo pa е telenovela Viernes 
Negro di Canal 8 na Venezuela y 
tambe como modelo pa Aruba Moda 
y di 1998 pa 2008 como modelo 
exclusivo pa Angelo Fashion World. 

VAULT 


Esaki lo facilita bishitantenan cu kier biaha pa Aruba for di Merca 








Manera ya ta conoci Aruba a habri frontera den luna di juli ultimo 
pa cu e mercado di Merca y esaki a inclui diferente restriccion 
pa biaheronan cu kier bishita Aruba. Un di e rekisitonan ta e 
test cu Aruba ta exigi na tur biahero pa haci prome cu yegada 
of na momento di drenta Aruba. Aki mester menciona cu e 
aspecto aki no ta uno facil pa cumpli cu n'e, specialmente pa cu 
e periodo cu e turista tin pa conduci e test y upload e resultado 
negativo riba e plataforma di imigracion online. Mester haci 
esaki dentro di 3 dia prome cu efectua un biahe pa Aruba. 


Ya ta algun siman cu Aruba, pa medio di A.T.A. y cu asistencia 
di DVG y AAA, ta den contacto cu e aerolinea JetBlue pa 
evalua un opcion pa ofrece e test rekeri na biaheronan cu lo 
ta biahando cu e aerolinea pa Aruba. E proposicion cu JetBlue 
y The Vault a trece na mesa tawata introduccion di un ‘saliva 





based' PCR test cu e biahero lo por haci prome cu yega 
Aruba. E testnan lo wordo conduci door di e compania The 
Vault. Autoridadnan concerni na Aruba a wordo envolvi den e 
proceso aki pa asina evalua e proposicion. E asina yama ‘PCR 
nasal test' cu Aruba ta exigiendo na e momento aki ta un poco 
dificil pa adkeri y debi na esaki e proposicion aki tawata un 
hopi atractivo. Ta importante pa menciona e hecho cu Aruba 
lo ta e prome den Caribe pa cual JetBlue lo ofrece di haci 
e test prome cu biahe pa Aruba. E ekipo medico incluyendo 
DVG y Lab HOH a haci un evaluacion extenso y a revisa tur 
documento cu The Vault a comparti y asina a dicidi di aproba 
6 tipo di test aki debi na su confiabilidad. 


E aprobacion aki tawata uno hopi importante y esencial pa 
asina por 'seal the deal' cu JetBlue y The Vault. E balansa 
entre e aspecto medico y economico ta keda un prioridad pa 
un y tur. E rekisitonan cu ta wordo exigi pa brinda seguridad 
na e comunidad local y tambe e turistanan cu ta bishitando nos 
isla ta wordo considera na tur momento. 


Aruba un biaha mas ta demostra di ta un ‘forerunner’ y ta prome 
den Caribe cu cual JetBlue y The Vault ta lansa e programa aki. 
Mester menciona cu Aruba ta hayando hopi bon comentario 
riba e protocolnan estableci y ta wordo uza como ehempel 
pa otro islanan den Caribe. Un danki na tur e socionan cu a 
traha hopi duro y pone nan maximo esfuerso pa cu e iniciativa 
aki. Esaki ta hopi importante specialmente debi na e hecho cu 
JetBlue ta un di e aerolineanan cu ta transportando mas hopi 
turista pa nos isla. 


Minister Oduber ta demostra un vision cla con Aruba ta bai 
recupera su turismo y economia bek. Aruba ta wordo reconoci 
internacionalmente pa nos protocolnan y esfuerzonan. 

A extende e fecha final 


pa entrega e formulario di declaracion di inkomstenbelasting 2019 


E fecha final ta bira 26 di februari 2021 


Februari 2024 


26 


y Departamento di Impuesto 


REGISTRACION 


SUBSIDIO DI SALARIO PA LUNA DI NOVEMBER 2020 


Tur dunado di trabou cu ricibi un notificacion di SVB 
por aplica pa subsidio di salario pa luna di november 2020 


Por aplica via MiSVB desde 
18 di november te cu 25 di november 2020. 
Pagonan ta wordo ehecuta diariamente pa 
companianan cu nan aplicacion a keda aproba. 


Pa pregunta riba Subisidio di Salario 
portuma contacto cu SVB su Service Center via 
oonsubsidie@svbaruba.org СИТЕ] 

XiomaraMaduro.com 

Departamento di Salud Publico: 


CAMPANA DI VACUNACION ESCOLAR A 
CUMINSA ATROBE TA IMPORTANTE PA 
MUCHANAN KEDA PROTEHA CONTRA 
MALESANAN CONTAGIOSO 





Manera tur afia campafia di vacunacion escolar tey atrobe. 
Seccion Cuido Salud Hubenil (JGZ) di Departamento Salud 
Publico (DVG) actualmente ta pasando tur scol preparatorio, 
basico y special pa ofrece vacuna na cierto grupo di mucha 
segun e programa di vacunacion nacional. Durante pandemia 
di coronavirus ta importante pa keda vacuna muchanan pa 
asina evita cu otro malesanan contagioso por lanta cabes. Aki 
ta referi na e vacuna ‘DKTP’ contra difteria, kinkhoest, tetanus 
y polio у 'MMR' contra cacheton, sarampi y sarampi Aleman. 
Tambe lo ofrece vacuna ‘НРУ contra e virus papiloma humano 
cu por causa cancer na boca di matris. 


Cinco grupo di mucha ta bin na remarca pa un of mas vacuna: 
Grupo Vacuna 

Muchanan di scol preparatorio naci te cu 2015 DKTP / MMR 
Muchanan den klas 1 di scol basico DKTP / MMR 

Muchanan den klas 5 di scol basico DKTP / MMR 

Muchanan naci na 2010 di scol special DKTP / MMR 

Mucha muhenan den klas 6 di scol basico y special HPV 


Mayornan cu tin yiu den un di e gruponan menciona lo ricibi 
un carta cu mas informacion via scol si en caso e mucha falta 
vacuna segun registracion na DVG. Den e carta lo specifica cua 
vacuna e mucha falta y lo pidi permiso di mayor pa vacuna e 
mucha na scol. Si tin e buki geel di vacunacion por manda esaki 
hunto cu e carta di permiso y lo nota esaki den e buki. Si no tin e 
buki mas, e mucha lo haya un otro comprobante di vacunacion. 








Seccion Cuido Salud Hubenil ta traha conhuntamente cu Wit 
Gele Kruis y tin record di vacunacion di tur mucha digitalisa. 
Asina por garantisa cu tur mucha ta proteha debidamente. 


Tur mucha tin derecho pa crece y desaroya bon di salud. Cuido 
y proteccion di nos muchanan ta un responsabilidad di nos tur. 
Ban percura pa muchanan na Aruba ta bon vacuna! 


Pa mas informacion por tuma contacto cu Seccion Cuido Salud 
Hubenil na 522-4200 of jgz@despa.gov.aw of “LIKE” Directie 
Volksgezondheid riba Facebook pa keda informa. 





COME 
SALUDABEL 


pa combati covid-19 








so 

Bebe 7-8 glas 

di awa pa dia 
Enfoca riba Come 
berdura 2 fruta 
varia den diferente 
tur cuminda pa dia 
Scohe pa 
grano Come 
completo, $ pisca 
bonchi, noot 2 biaha 
y simia pa siman 








Evita productonan 
эу procesa cu hopi 
sucu, salo y vet 

Departamento di Salud Publico: 


UPDATE 11 DI NOVEMBER 2020 


Segun resumen di awe 20 persona a recupera, tin un total di 8 caso nobo di Covid-19, di cual tur ta residente, 
(“positivity rate” bou residente awe ta 8 %). 


E total di casonan activo pa awe ta 169, total di testnan haci ta 226, testnan haci bou residentenan na laboratorio di 
hospital ta 101, total di casonan di fayecimento relaciona cu Covid-19 a aumenta na 43. 


Averahe di casonan pa dia abase semanal ta 11, averahe di “positivity rate” pa dia abase semanal ta 14% 
Hospital ta informa cu tin un total di 6 persona interna di cual 2 ta den Cuido Intensivo y 4 isola riba piso general. 
E virus di Covid-19 tey riba isla. Pa nos sigui controla e plamamento nos mester sigui cumpli. 


Sea alerto y conciente di cada un di bo actividadnan ora cu nos tur ta conciente, hunto nos ta trahando na mantene e 
casonan abou. 


Sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida Aruba ta conta cubo! 


CORONAVIRUS 


OVID-19 


ልክህ8ል 
ШШШ tora (ЗГТ no RESIDENTE 
8 0 


TE 8 

















ACTIVO 169 157 13 
RECUPERA | 4419 4351 68 
POSITIVO 4631 4550 81 
NEGATIVO | 38386 > = 

GETEST 43017 - - 








20938 = = 
43 43 0 





Gobierno di Aruba 


1.5m 


Minimo 


በበ 


Mantene Beach cera Max 4 persona 
distancia 12'or AM - S'or AM na mesa 

